OKRESNÁ PROKURATÚRA BRATISLAVA III 
Vajnorská 47, 832 77 Bratislava 3	

Číslo: 2 Pv 186/16/1103	Bratislava III 12.07.2016 
EEČ: 2-10-182-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX 66 XXXXX, Slovensko 
	väzba: nie  
ktorý je stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

na tom skutkovom základe že:
v čase cca o 04.00 h dňa 06.03.2016 v Bratislave na križovatke ulíc Žitná a Bukovinská v Bratislave, bola hliadkou Pohotovostnej motorizovanej jednotky Krajského riaditeľstva Policajného zboru Bratislava kontrolovaná osoba XXXXX, nar. XXXXX, trvale bytom XXXXX, XXXXX XXXXX, ktorá pri kontrole uviedla, že má pri sebe sáčok s obsahom marihuany, následne vydala zakročujúcej hliadke PMJ igelitové vrecúško s obsahom neznámej zelenej sušenej rastliny, pričom následnou vykonanou expertízou na Kriminalistickom a expertíznom ústave Bratislava, Sklabinská 1, bolo zistené, že v predmetnom igelitovom sáčku sa nachádza konope s hmotnosťou 1079 mg a priemernou koncentráciou 19,4% hmotnostných THC obsahujúce 209 mg THC, čo zodpovedá 7 - 21 bežných jednotlivých dávok drogy, pričom rastlina rodu Cannabis (konope) je zaradená v zmysle zákona NR SR č. 139/1998 Z.z. o omamných a psychotropných látkach a prípravkoch v znení neskorších predpisov do I. skupiny omamných látok a tetrahydrokanabinol (THC) je v zmysle zákona NR SR č. 139/1998 Z.z. o omamných látkach psychotropných látkach a prípravkoch v znení neskorších predpisov zaradení do I. skupiny psychotropných látok 
Podľa §216 odsek 2 Trestného poriadku je určená skúšobná doba pre obvineného nasledovne:
1.	XXXXX, dátum narodenia: XXXXX  
	12 mesiacov
  
Podľa § 216 odsek 3 Trestného poriadku sa ukladá náhrada 
doplňte obmedzenie 
doplňte povinnosť 
Odôvodnenie:
Poverený príslušník OR PZ, OO PZ Rača,  uznesením sp. zn. ORP-361/RAC-B3-2016 zo dňa 06.03.2016  podľa ust. § 199 ods. 1 Tr. poriadku začal trestné stíhanie a následne uznesením sp. zn. ORP-361/RAC-B3-2016 zo dňa 31.03.2016 podľa ust. § 206 ods. 1 vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák., na tom skutkovom základe ako je to uvedené vo výroku tohto uznesenia. 

Obvinený bol pristihnutý pri čine hliadkou Pohotovostnej motorizovanej jednotky Krajského riaditeľstva Policajného zboru Bratislava.  Obvinený bol príslušníkmi policajného zboru predvedený na policajné oddelenie, kde bol vypočutý ako osoba podozrivá zo spáchania trestného činu, následne policajt začal trestné stíhanie a vzniesol XXXXX obvinenie pre vyššie uvedený prečin, pričom spáchanie skutku v plnom rozsahu priznal a po poučení o podmienkach podmienečného zastavenia trestného stíhania s takýmto postupom súhlasil.

	Okrem priznania obvineného je skutkový stav preukázaný aj výpoveďou svedka nstržm. XXXXX  a znaleckým posudkom vypracovaným Kriminalistickým a expertíznym ústavom PZ pod č. sp. zn. ČES: PPZ-KEU-BA-EXP-2016/3428.
	
	Obvinený pred spáchaním činu, za ktorý je stíhaný, viedol riadny život a doposiaľ nebol nikdy súdne trestaný.
 
	Vzhľadom na vyššie uvedené skutočnosti mám za to, že sú súčasne splnené všetky zákonné podmienky pre podmienečné zastavenie trestného stíhania.

	Podľa ust. § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenia na jej náhradu, a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa ust. § 171 ods. 1  Trestného zákona kto neoprávnene prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody až na tri roky.

	Zvážením všetkých skutkových zistení ako aj informácií zhromaždených o osobe obvineného som dospela k záveru, že účel trestného konania možno dosiahnuť aj bez prejednania veci na hlavnom pojednávaní, postupom podľa § ust. 216 Tr. poriadku, ktorý sa mi javí ako dostačujúci.

	V záujme zabezpečenia nápravy obvineného a zaistenia súladu jeho správania so zákonom bola obvinenému určená skúšobná doba v trvaní 12 mesiacov. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Ivana Bartalosová 
prokurátorka